Szerb Köztársaság

Vajdaság Autonóm Tartomány

Zenta község

Belső ellenőrzés

Szám: 021-5/2017-II

Kelt: 2016.12.30-án

Z E N T A

 A közszférában a belső ellenőrzés közös szervezési ismérveiről és szabványairól és módszertani utasításairól az eljárásról és a jelentéstételről szóló szabályzat (az SZK Hivatalos Közlönye, 99/2011. és 106/2013. sz.) 2. szakasza 1. bekezdésének 22) pontja és 17. szakasza 1. bekezdésének 1) pontja alapján, összhangban a költségvetési rendszerről szóló törvény (az SZK Hivatalos Közlönye, 54/2009., 73/2010., 101/2010., 101/2011., 93/2012., 62/2013., 63/2013-kiig., 108/2013., 142/2014., 68/2015., 103/2015. és 99/2016. sz.) 82. szakaszával, Zenta község belső ellenőrének a javaslatára Zenta község polgármestere jóváhagyja az alábbi

**ALAPOKMÁNYT**

**ZENTA KÖZSÉG BELSŐ ELLENŐRZÉSÉRŐL**

1. **Bevezető**

A belső ellenőrzés olyan aktivitás, amely független, tárgyilagos megbizonyosodás és tanácsadói aktivitás, azzal a céllal, hogy hozzájáruljon a szervezet üzletvitelének előmozdításához, segítse a szervezetet, hogy megvalósítsa a céljait, oly módon, hogy rendszeresen és fegyelmezetten felméri és értékeli a kockázatigazgatást, a nyilvános eszközök igazgatásának az ellenőrzését a használónál.

 A megbizonyosodás a bizonyítékok tárgyilagos áttekintése, amelynek célja az aktivitások független értékelése és a meglévő kockázatigazgatási folyamatok működése.

 A tanácsadói szolgáltatások tanácsok, irányvonalak, képzések, segítség vagy más szolgáltatások nyújtása, a nyilvános eszközök használói értékének növelése és az igazgatási folyamatok javítása, a kockázatigazgatás és ellenőrzés céljából, miközben a belső ellenőr nem veszi át a vezetői felelősséget.

 A kockázat annak a valószínűségét képezi, hogy olyan esemény következik be, amely negatív hatással lehet a nyilvános eszközök használói céljainak a megvalósítására, a kockázatot a következményei és a valószínűsége alapján mérik.

 A kockázatigazgatás az eljárásra, a beazonosításra, a kockázat felmérésére és ellenőrzésére vonatkozik, a céllal, hogy ésszerű mértékben biztosítsuk a megbizonyosodást a nyilvános eszközök használója céljainak a megvalósítása tekintetében.

 A belső ellenőrzés alapokmányával megállapításra kerül Zenta községben a belső ellenőrzési funkció szerepe, meghatalmazásai és felelőssége.

1. **A belső ellenőrzés szerepe**

A belső ellenőrzés szerepe, hogy a nyilvános eszközök használói vezetőjének igazolást nyújtson a belső ellenőrzési rendszerek megfelelősségéről.

A belső ellenőrzés a nyilvános eszközök használóinak segít abban, hogy megvalósítsák a céljaikat a kockázatigazgatás, az ellenőrzés és általánosságban az igazgatás rendszeres értékelési folyamata által, azzal a céllal, hogy:

* megállapítsa, hogy tiszteletben tartják-e a politikákat és a procedúrákat,
* megállapítsa az üzletvitel összehangoltságát a törvényekkel, jogszabályokkal, belső aktusokkal és szerződésekkel,
* értékelje a kockázatigazgatás procedúráját,
* értékelje az aktivitások gazdaságosságát, eredményességét és effektivitását (hatékonyságát),
* megállapítsa, hogy a pénzügyi és más adatok teljesek és pontosak-e,
* megerősítse, hogy az eszközöket és az információkat megfelelően őrzik-e, és
* biztosítja a lényeges pénzügyi, igazgatási és operatív adatok pontosságát, megbízhatóságát és a határidő betartását.
1. **Hatáskör**

A belső ellenőrzés hatásköre nincs korlátozva és felöleli a nyilvános eszközök használóinak minden programját, aktivitását és procedúráját. Ide tartozik az EU alapok ellenőrzése is, valamint minden más erőforrásé, amelyeket más testületek vagy intézmények biztosítottak.

A belső ellenőrzés a teendőinek az ellátásában foglalkozik az aktivitások gazdaságosságával, eredményességével és hatékonyságával, éspedig a rendszer felülvizsgálatával, a sikeresség felülvizsgálatával, a pénzügyi felülvizsgálattal a jogszabályokkal való összehangoltság formájában. A belső ellenőrzés konzultációs teendőket végez a nyilvános eszközök használói vezetőjének kérésére.

1. **Függetlenség**

Ahhoz, hogy a belső ellenőrzés a munkáját hatékonyan tudja ellátni és biztoslegyen abban, hogy szabadon végezhet minden ellenőrzést a legmegfelelőbb módon, szükséges, hogy a nyilvános eszközök használói keretében, mint független aktivitás működjön.

 A belső ellenőrzés függetlenségét az alábbiakkal kell biztosítani:

* a belső ellenőr jelentést nyújt be közvetlenül a nyilvános eszközök használói vezetőjének,
* a belső ellenőrzés jogosult szabadon és korlátlanul hozzáférni minden aktivitáshoz, a vezetőkhöz és azok foglalkoztatottjaikhoz, a nyilvántartáshoz, a vagyonhoz és az elektronikus és más adatokhoz,
* megtervezi a saját munkaprogramját a kockázat mindent felölelő értékelése alapján,
* a belső ellenőrnek nincs felelőssége a belső ellenőrzésen kívüli procedúrák vagy aktivitások vezetésében,
* a belső ellenőrnek nem ítélhető oda bármely más funkció és aktivitás ellátása, kivéve a belső ellenőrzés aktivitását,
* a belső ellenőr köteles nyilatkozni a potenciális érdekütközésekről minden ellenőrzést illetően, amelyet elvégez, és nem engedélyezett számára hogy eszközölje az aktivitások, illetve procedúrák ellenőrzését , amennyiben azokon az előző 12 hónap során dolgoztak.
1. **A belső ellenőr kötelessége**

A belső ellenőr:

* előkészíti és összehangolja a belső ellenőrzés stratégiai munkatervét 3 éves időszakra, összhangban a célokkal és munkakörökkel, amelyek felölelik a nyilvános eszközök használói aktivitásainak komplett csoportját és a kockázat tárgyilagos megértésén és becslésén alapul, amelyekkel a nyilvános eszközök használója szembesül, a stratégiai tervnek össze kell, legyen hangolva a nyilvános eszközök használóinak a vezetőjével, aki azt jóváhagyja,
* elkészíti az éves munkaprogramját a belső ellenőrzés stratégiai terve alapján, figyelembe véve a kérdéseket (problémákat), amelyeket a nyilvános eszközök használóinak a vezetői lényegesnek tartanak, ennek a tervnek össze kell legyen hangolva a nyilvános eszközök használóinak a vezetőjével, aki azt jóváhagyja,
* biztosítja, hogy minden ellenőrzést eredményesen és hatékonyan végezzen el, és hogy megvalósuljanak az éves tervek,
* gondoskodik, hogy minden ellenőrzési tényállást és következtetést megfelelően és határidőben benyújtsa a vezetőségnek, procedúrákat létesít és tart fenn, hogy biztosítani tudja a vezetőséggel az összeegyeztetett javaslatok végrehajtásának figyelemmel kísérését, és
* biztosítja, hogy alkalmazzák a Pénzügyminisztérium Központi Harmonizációs Egysége által megállapított módszertant és más irányvonalakat.

A felsorolt kötelezettségeket a belső ellenőrzés nemzetközi szabványaival, a Szerb Köztársaságban a belső ellenőrzést rendező jogszabályokkal és az Etikai Kódexszel összhangban látja el.

1. **A nyilvános eszközök használói vezetőjének a kötelezettsége**

A nyilvános eszközök használóinak a vezetője - Zenta község polgármestere:

* megalapítja és fenntartja a belső ellenőrzést,
* biztosítja az erőforrásokat a belső ellenőrzéshez (foglalkoztatottak, eszközök, felszerelés), amelyek szükségesek, hogy az eleget tegyen a kötelezettségeinek,
* biztosítja a belső ellenőrzés függetlenségét, különösen a belső ellenőr hozzáférési jogát és jelentéstételét,
* biztosítja a belső ellenőrzés javaslatainak az alkalmazását, és
* megküldi a belső ellenőrzésről szóló éves jelentést a Pénzügyminisztérium Központi Harmonizációs Egységének, összhangban az előirányozott határidővel.
1. **Jelentéstétel és kommunikáció**

A belső ellenőr bekapcsolódik a kulcsfontosságú aktivitásokba a jelentéstétellel és a kommunikációval kapcsolatban:

* a nyilvános eszközök használói vezetőivel és a felsőbb vezetőség többi tagjával, megvitatja, összehangolja és naprakész állapotba hozza a stratégiai munkatervet és az éves munkatervet,
* jelentéseket készít a belső ellenőrzés aktivitásairól és megvitatja azokat a nyilvános eszközök használói vezetőivel,
* előkészíti és megvitatja a nyilvános eszközök használói vezetőivel az éves jelentést a belső ellenőrzés aktivitásairól, amely a belső ellenőrzési rendszer megfelelőségi (vagy nem megfelelőségi) igazolását nyújtja,
* időszakos üléseket szervez a nyilvános eszközök használói vezetőivel, amelyeken megvitatják az egyes ellenőrzésből eredő kérdéseket, a gyanút a kriminális cselekményt illetően, a hozzáállási problémákat és mást,
* részt vesz a vezetőség rendszeres ülésein.
1. **Együttműködés más intézményekkel**

A belső ellenőr köteles együttműködni a Pénzügyminisztérium Központi Harmonizációs Egységével. A belső ellenőr együttműködést alakít ki az Állami Könyvvizsgáló Intézettel és más intézményekkel, a munka előmozdítása és a belső ellenőr professzionális fejlődése érdekében.

 JÓVÁHAGYJA:

A KÖZSÉG POLGÁRMESTERE JAVASOLJA:

 A BELSŐ ELLENŐR

Ceglédi Rudolf, s.k. okl. építőmérnök

 Lengyel Ilona, s.k. okl. közgazdász